LT
L 273/20
Europos Sąjungos oficialusis leidinys
2022 10 21
SPRENDIMAI TARYBOS SPRENDIMAS (ES) 2022/1994 2022 m. spalio 17 d. dėl pozicijos, kurios Europos Sąjungos vardu turi būti laikomasi Geografinių nuorodų pakomitetyje, įsteigtame Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu, dėl jo darbo tvarkos taisyklių priėmimo
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: (1)
Sąjunga Tarybos sprendimu (ES) 2018/104 (1) sudarė Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimą (2) (toliau – Susitarimas), kuris laikinai taikomas nuo 2018 m. birželio 1 d. ir įsigaliojo 2021 m. kovo 1 d.;
(2)
pagal Susitarimo 240 straipsnio 2 dalį Geografinių nuorodų pakomitetis (toliau – pakomitetis) turi nustatyti savo darbo tvarkos taisykles;
(3)
tikslinga nustatyti poziciją, kurios Sąjungos vardu turi būti laikomasi pakomitetyje, dėl jo darbo tvarkos taisyklių, nes šios taisyklės bus privalomos Sąjungai;
(4)
siekiant užtikrinti veiksmingą Susitarimo įgyvendinimą, turėtų būti priimtos pakomitečio darbo tvarkos taisyklės;
(5)
todėl Sąjungos pozicija Pakomitetyje turėtų būti grindžiama prie šio sprendimo pridedamu to pakomitečio darbo tvarkos taisyklių projektu,
PRIĖMĖ ŠĮ SPRENDIMĄ:
1 straipsnis Pozicija, kurios Sąjungos vardu turi būti laikomasi Geografinių nuorodų pakomitetyje, dėl jo darbo tvarkos taisyklių priėmimo, grindžiama prie šio sprendimo pridėtu to pakomitečio sprendimo projektu.
2 straipsnis Šis sprendimas įsigalioja jo priėmimo dieną.
(1) 2017 m. lapkričio 20 d.
Tarybos sprendimas (ES) 2018/104 dėl Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimo pasirašymo Sąjungos vardu ir laikino taikymo (OL L 23, 2018 1 26, p. 1).
(2) OL L 23, 2018 1 26, p. 4.